Romil Annika

Romil Annika (perekonnanimi ka Anninka; 13. mai (vkj) / 26. mai 1914 Tallinn – 9. veebruar 1979 Kohtla-Järve rajoon) oli eesti poksija ja harrastuskunstnik.

Ta poksis aastatel 1931–1944, võistles Narva Võitleja ning Sillamäe ja Kiviõli spordiühingutes. Veel 1944. aasta lõpus oli ta lähetatud NSV Liidu ametiühingute paremate sportlaste treeningulaagrisse Moskvas.H. L. "Virumaa sportlasi N.-Liidu ametiühingu treeninglaagrisse". Viru Sõna nr 1, 18. november 1944. Lk 4

Oli aastatel mitmekordne Virumaa meister, teadaolevalt 1939. aastal kukk-kaalus (kuni 135 naela ehk 61,2 kg)H. L. ""Kuldne kaheksa" – Virumaa poksimeeskond". Põhja Kodu nr 49, 29. aprill 1940. Lk 3 ja 1941. aastal"Viru meistervõistlused poksis". Narva Tööline nr 19, 11. veebruar 1941. Lk 3 ning sulgkaalus (kuni 126 naela ehk 57,2 kg) 1943. aastal."Uued Viru poksimeistrid". Virumaa Teataja nr 23, 2. märts 1943. Lk 4  

Ta sai Eesti NSV meistrivõistlustel sulgkaalus (kuni 126 naela ehk 57,2 kg) 1941. aastal 2. koha.

Ta oli juba 1940. aastal Eesti koondise kandidaat Eesti-Läti maavõistlusel poksis"Kõik paremad poksijad nädalavahetusel Tallinnas". Uus Eesti nr 38, 9. veebruar 1940. Lk 2, kuid lõpuks teda esinumbriks ei võetud. Küll oli ta aga esinumber Eesti NSV ja Läti NSV sõpruskohtumisel poksis 1941. aastal ning võitis seal kindlalt oma kohtumise."Poksivõit 6:2 Läti NSV üle". Noorte Hääl nr 110, 13. mai 1941. Lk 5

Takistas suvel 1941 koos teiste vastupanuvõitlejatega taganevatel Nõukogude vägedel õhkimast Sillamäe õlitehast.Sirle Sommer-Kalda. "Sõjamuuseum pöörab näo rohkem inimeste ja nende kannatuste poole". Põhjarannik, 16. detsember 2023

1944. aastal asus Virumaa „Kalevi" ja kehakultuuri spordikomitee juures tööle spordiinspektorina.H. L. "Spordiinspektor Virumaale". Viru Sõna nr 7, 7. detsember 1944. Lk 1 Oli ka poksitreener Kiviõlis ja Rakveres."Hoogne spordiliikumine Virumaal". Õhtuleht nr 34, 1. detsember 1944. Lk 4

Vahistati 9. detsembril 1949 Kiviõlis, talle mõisteti 6. septembril 1950 § 58-1 ja § 58-11 järgi 10 aastat vangistust. Oli vangilaagris Karagandõ oblastis, vabanes 3. mail 1956.

Hiljem oli ametis Kiviõli keemiakombinaadis ja Kiviõli elamuvalitsuses tislerina, oli tuntud harrastusmaalija.Paul Somelar. "Isetegevusliku kujutava kunsti näituselt". Kaevur nr 91, 1. august 1959. Lk 4V. Luur. "VABARIIKLIKULE ÜLEVAATUSELE". Kaevur nr 79, 2. juuli 1960. Lk 2

Kirjutisi
R. Annika. ""Kalevi" Viru Nõukogu kiiduväärt algatus" Kaevur nr 51, 29. aprill 1948. Lk 2

Tunnustus
1940 Virumaa kuldmedal 1939. aasta parimale spordivõistkonnale (Virumaa poksimeeskonna koosseisus)"Virumaal anti välja kaks kuldmedalit". Uus Eesti nr 34, 5. veebruar 1940. Lk 6

Viited

Kirjandus
H. L. ""Kuldne kaheksa" – Virumaa poksimeeskond" Põhja Kodu nr 49, 29. aprill 1940. Lk 3

Välislingid
Romil Annika sporditulemusi
Virumaa Entsüklopeedia: Annika, Romil – sportlane
Eesti kommunismiohvrid 1940–1991
Haud Lüganuse kalmistul

Kategooria:Eesti poksijad
Kategooria:Eesti poksitreenerid
Kategooria:Eesti sporditegelased
Kategooria:Eesti kunstnikud
Kategooria:Eesti represseeritud isikud
Kategooria:Lüganuse kalmistule maetud
Kategooria:Sündinud 1914
Kategooria:Surnud 1979